b'\n_START_ARTICLE_\nKent Valio\n_START_SECTION_\nUtdanning og arbeid\n_START_PARAGRAPH_\nValio har en mastergrad i ledelse (\xc3\xb8konomi, internkommunikasjon og PR) fra Handelsh\xc3\xb8yskolen BI (2010) og en cand.mag. grad (statsvitenskap, journalistutdanning, samisk spr\xc3\xa5k og historie) fra Universitetet i Nordland (1999). Valio var frilansjournalist allerede mens han gikk p\xc3\xa5 videreg\xc3\xa5ende skole, og ogs\xc3\xa5 mens han studerte samisk spr\xc3\xa5k og senere samisk historie (1989-1992).Han var fast ansatt i den samiske avisa S\xc3\xa1mi \xc3\x81igi (1992-1994), mens han tok journalistutdanningen og arbeidet som PR-r\xc3\xa5dgiver i en kort periode, mens han tok sin mastergrad (2009-2010)._NEWLINE_Valio var redaksjonssjef i NRK S\xc3\xa1pmi da de nordisk-samiske TV-nyhetene (O\xc4\x91\xc4\x91asat) ble startet i 2001 og var ogs\xc3\xa5 programmets f\xc3\xb8rste mannlige programleder/vaktsjef. Valio har v\xc3\xa6rt journalist, videoreporter, vaktsjef, nyhetsredakt\xc3\xb8r og prosjektsjef i NRK S\xc3\xa1pmi. Han har ogs\xc3\xa5 fungert som sjef for NRK S\xc3\xa1pmi i kortere perioder._NEWLINE_I 2006 laget Kent Valio to dokumentarer om overgrepene i Kautokeino, sammen med H\xc3\xa5kon Haugsb\xc3\xb8 i NRK Brennpunkt.'